b'\n_START_ARTICLE_\nUsta\n_START_PARAGRAPH_\nUsta ali ustna votlina so odprtina na glavi, skozi katero \xc5\xbeival ali \xc4\x8dlovek j\xc3\xa9 hrano. V ustih se vr\xc5\xa1i mehanska prebava hrane. V ustni slini je encim ptialin, ki razgrajuje \xc5\xa1krob v enostavne sladkorje. Zobje hrano zmeljejo, jezik jo obra\xc4\x8da in potisne v \xc5\xberelo. Hrana se v ustni votlini pome\xc5\xa1a s slino.\n_START_SECTION_\nAnatomija\n_START_PARAGRAPH_\nOd spredaj ustno votlino omejujeta ustnici, s strani lici, navzgor nebo, dno predstavljajo jezik in mi\xc5\xa1ice ustnega dna, v zadnjem delu sega do goltne o\xc5\xbeine. Vhod v ustno votlino predstavlja odprtina med obema ustnicama. Ustna odprtina se na vsakem koncu kon\xc4\x8da z ustnim kotom, od katerega poteka proti nosnicama nazolabialna guba. Le-ta lo\xc4\x8di zgornjo ustnico od lica. Spodnja ustnica meji na brado. Podlago ustnicam daje okrogla ustna mi\xc5\xa1ica (musculus orbicularis oris).'